Je Kombinácia Liekov Sirdalud, Gabapentin, Neurol, Costi a Nolpaza Bezpečná?
Dobrý deň,

chcem Vás poprosiť o informáciu,či je bezpečná kombinácia liekov Sirdalud, Gabapentin,Neurol,Costi a Nolpaza.
Ďakujem za posúdenie, pekný zvyšok dňa prajem.
Dobrý deň,
ďakujeme za Vašu otázku.
Medzi uvedenými liekmi bolo pozorované vzájomné ovplyvnenie účinku. Pri súbežnom užívaní liekov Sirdalud, Neurol a Gabapentin môže byť zvýšené riziko potenciácie tlmivého účinku na centrálnu nervovú sústavu. Taktiež sa môže zvýšiť výskyt nežiadúcich účinkov ako somnolencia alebo ataxia (stav, ktorý sa vyznačuje poruchou koordinácie pohybov, môže postihovať reč, pohyby očí, prehĺtanie a ďalšie oblasti). V prípade, že Vám lieky predpísal jeden lekár, je si tejto skutočnosti vedomý a je potrebné riadiť sa jeho pokynmi. Pokiaľ máte lieky predpísané od rôznych lekárov, ktorý nemali informácie o iných užívaných liekoch, je potrebné upovedomiť ich o tejto skutočnosti a zvážiť ďalší postup liečby.
Prajem pekný zvyšok dňa.
S pozdravom
Mgr. Emma Halás Haluščíková